Аб існаванні праваслаўнага храма ў вёсцы Маркава Маладзечанскага раёна пісьмовыя крыніцы паведамлялі ўжо ў пачатку XVII стагоддзя. Але гісторыкі мяркуюць, што гэтая святыня існавала тут значна раней. Тлумачыцца гэта проста: тут бывала вялікая княжна Алена Іванаўна, вядомая тым, што надзяляла сваёй увагай толькі тыя месцы, дзе ўжо ёсць царква, ці ж бывала там, дзе на яе ахвяраванні аднаўляліся разбураныя храмы.